Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: a 9/2001. (XII. 20.) SZCSM rendelethez]
Paragraph Index: 117

b) A gyakorlati vizsga tartalma: A gyakorlati vizsgán a tanuló egy tételt húz, amely két feladatot tartalmaz: — Az intézmény és az ellátást igénybe vevõk napirendjéhez és szükségleteihez igazított gondozási, geriátriai szakápolási tevékenységek elvégzése. — Esetleírás alapján ápolási, gondozási, egyéni fejlesztési terv készítése a gerontológiai gondozó feladatainak megjelölésével. Az ápolási tervnek tartalmaznia kell az ellátott egészségi állapotának a felmérését, az ellátott önellátó képességének visszanyeréséhez szükséges segítõ tevékenység bemutatását, valamint a szükséges ápolási tevékenységek idõrendi bemutatását. Az egyéni gondozási tervnek tartalmaznia kell az ellátott fizikai, mentális állapotának helyzetét, az állapotjavuláshoz szükséges és javasolt gondozási feladatokat és ezek idõrendi ütemezését. Az egyéni fejlesztési tervnek tartalmaznia kell az igénybevevõ állapotának leírását, az egyénre szabott segítségnyújtási formákat és idõrendi ütemezésüket és ezekhez szükséges intézkedések bemutatását. A gyakorlati vizsga tételsor alapján történik, melyet a szakképzést folytató intézmény állít össze az Egészségügyi, Szociális és Családügyi Minisztérium által jóváhagyott vizsgatételek gyûjteményének figyelembevételével.

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes